OPDATERING: Nordjyllands Politi oplyser, at man har fastslået identiteten af de efterlyste personer. Vi har valgt at fjerne billedet af de to personer, fordi de ikke har gjort noget kriminelt. Nordjyllands Politi efterlyste onsdag to yngre personer – en kvinde og en mand – der tirsdag den 6. august kom gående på Boulevarden i Aalborg. Tidspunktet var omkring kl. 14.30 om eftermiddagen. Politiet efterlyte disse to personer, fordi man gerne ville afhøre dem i forbindelse med en sag. - Men af hensynet til denne efterforskning så kan vi på nuværende tidspunkt ikke udtale os om den konkrete sags detaljer, men vi vil gerne tale med de to eftersøgte personer, sagde politikommissær Carsten Straszek fra Nordjyllands Politi. Det viste sig senere på dagen, at sagen drejede sig om en mistænkelig genstand, som de to personer rendte rundt med. Politiet frygtede, at der var tale om en bombe, men det var i virkeligheden et hjemmelavet batteri.
Nordjyllands Politi efterlyste onsdag to personer, der gik på Boulevarden i Aalborg tirsdag eftermiddag.